CELEX: 32011D0111
Language: lt
Date: 1297987200000
Title: 2011/111/ES: 2011 m. vasario 18 d. Komisijos sprendimas, kuriuo pagal Tarybos direktyvą 92/66/EEB Prancūzijai leidžiama išvežti vienadienius paukščių jauniklius ir jaunas dedekles už apsaugos zonos, nustatytos dėl Niukaslo ligos protrūkio Kot d'Armoro departamente, ribų (pranešta dokumentu Nr. C(2011) 869)  Tekstas svarbus EEE

19.2.2011   
            
            
               LT
            
            
               Europos Sąjungos oficialusis leidinys
            
            
               L 46/44
            
         KOMISIJOS SPRENDIMAS
   2011 m. vasario 18 d.
   kuriuo pagal Tarybos direktyvą 92/66/EEB Prancūzijai leidžiama išvežti vienadienius paukščių jauniklius ir jaunas dedekles už apsaugos zonos, nustatytos dėl Niukaslo ligos protrūkio Kot d'Armoro departamente, ribų
   (pranešta dokumentu Nr. C(2011) 869)
   (Tekstas svarbus EEE)
   (Tekstas autentiškas tik prancūzų kalba)
   (2011/111/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1992 m. liepos 14 d. Tarybos direktyvą 92/66/EEB, nustatančią Bendrijos Niukaslio ligos kontrolės priemones (1), ypač į jos 9 straipsnio 2 dalies f punkto ii papunktį,
   kadangi:
   
               (1)
            
            
               Direktyvoje 92/66/EEB apibrėžiamos Sąjungos kontrolės priemonės, taikytinos tuo atveju, kai Niukaslo ligos protrūkis nustatomas naminiams paukščiams arba sportiniams balandžiams ir kitiems nelaisvėje laikomiems paukščiams. Pagal minėtą direktyvą, jei naminiams paukščiams buvo oficialiai patvirtinta Niukaslo liga, susijusi valstybė narė užtikrina, kad kompetentinga institucija aplink užsikrėtusį ūkį nustatytų mažiausiai trijų kilometrų spindulio apsaugos zoną, o ta zona įeitų į mažiausiai dešimties kilometrų spindulio priežiūros zoną.
            
         
               (2)
            
            
               Į apsaugos zonoje taikomas priemones turi būti įtrauktas draudimas iš ūkio išvežti jame laikomus paukščius ir perinti skirtus kiaušinius, nebent kompetentinga institucija davė leidimą išvežti laikantis tam tikrų sąlygų.
            
         
               (3)
            
            
               Visų pirma kompetentinga institucija gali leisti išvežti vienadienius paukščių jauniklius arba jaunas dedekles tik į priežiūros zonoje esantį ūkį, kuriame nėra kitų naminių paukščių. Tačiau valstybėms narėms, negalinčioms išvežti tokių vienadienių paukščių jauniklių ir dedeklių į priežiūros zonoje esantį ūkį, laikantis Direktyvoje 92/66/EEB nustatytos procedūros leidžiama išgabenti minėtus jauniklius ir dedekles į ūkį, esantį už priežiūros zonos ribų.
            
         
               (4)
            
            
               2011 m. sausio 3 d. Prancūzija patvirtino, kad viename mėsinių karvelių ūkyje Langoat savivaldybėje Kot d'Armoro departamente nustatytas Niukaslo ligos protrūkis. Jau 2010 m. gruodžio 30 d. aplink tą ūkį nustatytos apsaugos ir priežiūros zonos.
            
         
               (5)
            
            
               2011 m. sausio 4 d. Prancūzija pranešė Komisijai apie protrūkio patvirtinimą ir priimtas kontrolės priemones, įskaitant draudimą gabenti ir išvežti naminius paukščius už nustatytų apsaugos ir priežiūros zonų ribų, kaip numatyta Direktyvoje 92/66/EEB.
            
         
               (6)
            
            
               Prancūzijos nustatyta apsaugos zona apima ūkius, kuriuose yra daug vienadienių paukščių jauniklių ir jaunų dedeklių; priežiūros zonoje esantys ūkiai neturi pakankamai pajėgumų tai produkcijai priimti. Todėl Prancūzija informavo Komisiją, kad neįmanoma išvežti vienadienių paukščių jauniklių ir jaunų dedeklių į priežiūros zonoje esantį ūkį.
            
         
               (7)
            
            
               Todėl Prancūzija paprašė leidimo išvežti tokius paukščių jauniklius ir dedekles į ūkį, esantį už priežiūros zonos ribų. Vienadieniai paukščių jaunikliai arba jaunos dedeklės iš apsaugos zonoje esančių ūkių liktų Prancūzijoje.
            
         
               (8)
            
            
               Tikslinga suteikti prašomą leidimą su sąlyga, kad Prancūzija pagal Direktyvą 92/66/EEB imsis griežtų kontrolės ir atsargumo priemonių, kurios užtikrintų, kad Niukaslo ligos plitimo pavojaus nėra.
            
         
               (9)
            
            
               Šiame sprendime nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Prancūzija gali leisti išvežti vienadienius paukščių jauniklius ir jaunas dedekles iš 2010 m. gruodžio 30 d. nustatytoje apsaugos zonoje esančių ūkių, įsikūrusių šalia mėsinių karvelių ūkio Langoat savivaldybėje Kot d'Armoro departamente, į kitus naminių paukščių ūkius jos teritorijoje, laikantis šių sąlygų:
   
               a)
            
            
               už kilmės ūkį atsakinga kompetentinga institucija ne mažiau kaip prieš 24 valandas turi pranešti apie vienadienių paukščių jauniklių ir jaunų dedeklių išvežimą už paskirties ūkį atsakingai kompetentingai institucijai;
            
         
               b)
            
            
               prieš išvežimą kompetentinga institucija turi užplombuoti transporto priemones, kuriomis gabenami vienadieniai paukščių jaunikliai ir jaunos dedeklės;
            
         
               c)
            
            
               plombuojant b punkte minėtas transporto priemones kompetentinga institucija turi užregistruoti transporto priemonės valstybinį numerį ir išvežamų vienadienių paukščių jauniklių arba jaunų dedeklių skaičių;
            
         
               d)
            
            
               atvykus į paskirties ūkį, kompetentinga institucija turi:
               
                           i)
                        
                        
                           patikrinti plombą ir nuimti ją nuo transporto priemonės;
                        
                     
                           ii)
                        
                        
                           būti šalia iškraunant vienadienius paukščių jauniklius ir jaunas dedekles;
                        
                     
                           iii)
                        
                        
                           užregistruoti transporto priemonės valstybinį numerį ir atvežtų vienadienių paukščių jauniklių arba jaunų dedeklių skaičių;
                        
                     
         
               e)
            
            
               iš karto po iškrovimo transporto priemonė, kuria atvežti vienadieniai paukščių jaunikliai ir jaunos dedeklės, turi būti išvalyta ir dezinfekuota atliekant oficialią kontrolę ir laikantis kompetentingos institucijos nurodymų;
            
         
               f)
            
            
               mažiausiai 21 dieną paskirties ūkyje turi būti taikomos oficialios kontrolės priemonės.
            
         2 straipsnis
   Šis sprendimas skirtas Prancūzijos Respublikai.
   
      Priimta Briuselyje 2011 m. vasario 18 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 260, 1992 9 5, p. 1.